На основу члана 51. Закона о основама својинско правних односа ("Службени лист СФРЈ", бр. 6 / 1980, 36 / 1990, "Службени лист СРЈ", број 29 / 1996. и "Службени гласник РС", број 115 /2005 - др. закон), члана 46. Закона о јавној својини ("Службени гласник РС", бр. 72 /2011, 88 од 6/ 2013, 105 од 3/ 2014, 104 / 2016 - др. закон, 108 / 2016, 113 / 2017, 95 / 2018, 153/ 2020), члана 32. Закона о локалној самоуправи („Службени гласник РС“, бр. 129 /2007, 83 /2014 - др. закон, 101 /2016 - др. закон, 47/ 2018, 111 / 2021 - др. закон), решавајући о захтеву Привредног друштва ,,Z Investing Tim“ д.о.о. из Новог Сада, Улица Кеј жртава рације број 6, за установљавање права стварне службености, на седници одржаној 16. децембра 2021. године, донела је

**ОДЛУКУ О УСТАНОВЉАВАЊУ**

**ПРАВА СТВАРНЕ СЛУЖБЕНОСТИ**

1. **УСТАНОВЉАВА СЕ** право стварне службености пролаза пешице, путничким и теретним моторним возилима, грађевинским машинама и свим другим врстама моторних возила, преко непокретности у јавној својини Општине Чајетина, и то : - преко дела катастарске парцеле број 4577/5 КО Чајетина, у јавној својини Општине Чајетина, као послужног добра, а за потребе коришћења непокретности-катастарске парцеле број 4577/40 КО Чајетина, у својини Привредног друштва ,, Z INVESTING TIM“ д.о.о. из Новог Сада, Улица Кеј жртава рације број 6, као повласног добра, Привредном друштву ,, Z INVESTING TIM“ д.о.о. из Новог Сада, Улица Кеј жртава рације број 6, на неодређено време, у ширини од 3,5 метара, дужином од 88,00 м1 , северном страном изнад к.п. број 4577/40 КО Чајетина, и то улицом Бреза, поред к.п. број 4577/73 КО Чајетина, к.п. број 4577/51 К Чајетина , 4577/38 КО Чајетина , 4577/76 КО Чајетина све до јавног пута- улице Панте Мијаиловића према Графичком прилогу, који је саставни део ове , одлуке на начин којим се најмање оптерећује катастарска парцела број 4577/40 КО Чајетина,као послужно добро.

2. Између Општине Чајетина, као власника послужног добра, и Привредног друштва ,, Z INVESTING TIM“ д.о.о. из Новог Сада, Улица Кеј жртава рације број 6, као власника повласног добра, закључиће се уговор о установљавању права стварне службености, у року од 30 дана од дана ступања на снагу ове одлуке.

3. Уговор из става 2.изреке ове одлуке се закључује у форми јавнобележничког записа или јавнобележнички потврђене-солемнизоване исправе, а трошкове састава предметног уговора сносиће подносилац захтева.

4. Овлашћује се председник Општине Чајетина, Милан Стаматовић, да у име и за рачун Општине Чајетина, као власника послужног добра, закључи предметни уговор о установљавању права стврарне службености, са Привредним друштвом ,, Z INVESTING TIM“ Д.О.О.из Новог Садa.

5. На основу закљученог уговора из става 2. изреке ове одлуке, у Катастру непокретности, као јавној књизи о евиденцији о непокретностима и правима на њима, уписаће се право стварне службености пролаза на катастарској парцели број 4577/5 КО Чајетина, као послужном добру, а у корист свакодобног власника непокретности-катастарске парцеле број 4577/40 КО Чајетина, као повласног добра.

1. Ова одлука ступа на снагу осмог дана од дана објављивања у'' Службеном листу општине Чајетина'' .

***О б р а з л о ж е њ е***

Скупштини општине Чајетина, дана 10. децембра 2021.године, обратило се Привредно друштво ,,Z INVESTING TIM“ д.о.о. из Новог Сада, Улица Кеј жртава рације број 6, захтевом за установљавање права стварне службености пролаза преко катастарске парцеле број 4577/5 КО Чајетина, а за потребе катастарске парцеле број 4577/40 КО Чајетина.

 Поступајући по наведеном захтеву, утврђено је следеће чињенично стање.

 Општина Чајетина је власник непокретности-катастарске парцеле број 4577/5 КО Чајетина, површине 20536 м2, уписаној у Лист непокретности број 6330 КО Чајетина, по врсти градско грађевинско земљиште.

 Привредо друштво ,,Z INVESTING TIM“ д.о.о. из Новог Сада, Улица Кеј жртава рације број 6, је власник суседне непокретности-катастарске парцеле број 4577/40 КО Чајетина, површине 1712 м2, уписана у Лист непокретности број 1308 КО Чајетина, по врсти градско грађевинско земљиште.

 У конретном случају, утврђено је да власник повалсног добра,ни на који други начин не може да дође до повласног добра, без коришћења друге непокретности, а да је обавеза Општине Чајетина да власницима непокретности обезбеди пут ради прилаза до исте, неопходно је конституисати службеност пролаза преко катастарске парцеле број 4577/5 КО Чајетина, као послужног добра, а у корист катастарске парцеле број 4577/40 КО Чајетина, као повласног добра.

 Наведена службеност ће се вршити на начин којим се најмање оптерећује послужно добро.

Чланом 49. Закона о основама својинскоправних односа, прописано је да је стварна службеност право свакодобног власника једне непокретности-повласно добро, да за потребе те непокретности врши одређене радње на непокретностима другог влсника-послужно добро, или да захтева од власника послужног добра да се уздржава од радњи које би могао да чини на својој непокретности, као и да се службеност установљава на одређено време или на одређено доба године

 Чланом 50 . ставом 1. Закона о основама својинскоправних односа предвиђено је да се службеност врши на начин који најмање оптерећује послужно добро-принцип рестрикције, те је одлучено као у ставу 1. изреке ове одлуке.

 Чланом 51. Закона о основама својинскоправних односа, предвиђено је да се стварна службеност стиче правним послом, одлуком државног органа или одржајем, и одлучено је као у ставу 2.изреке ове одлуке.

 У ставу 3.изреке ове одлуке, одлучено је на основу члана 52. Закона о основама својинскоправних односа, којим је предвиђено да се стварна службеност

стиче уписом у јавну књигу о непокретностима и правима на њима, или на други одговарајући начин.

 У конретном случају, утврђено је да власник повалсног добра,ни на који други начин не може да дође до повласног добра, без коришћења друге непокретности, а да је обавеза Општине Чајетина да власницима непокретности обезбеди пут ради прилаза до исте, неопходно је конституисати службеност пролаза преко катастарске парцеле број 4577/5 КО Чајетина, као послужног добра, а у корист катастарске парцеле број 4577/40 КО Чајетина, као повласног добра.

 На основу напред наведеног, одлучено је као у изреци ове одлуке.

**СКУПШТИНА ОПШТИНЕ ЧАЈЕТИНА**

**Број :46-62/2021-02 од 16. децембра 2021. године**

**ПРЕДСЕДНИК**

**СКУПШТИНЕ ОПШТИНЕ ,**

 *Арсен Ђурић*